KOMISIJA ZA TUMAČENJE KOLEKTIVNOG UGOVORA ZA DJELATNOSTI PREDŠKOLSKOG ODGOJA I OSNOVNOG ODGOJA I OBRAZOVANJA U KANTONU SARAJEVO
Na osnovu člana 172. Kolektivnog ugovora za djelatnosti predškolskog odgoja i osnovnog odgoja i obrazovanja ("Službene novine Kantona Sarajevo", broj: 16/26 – u daljem tekstu: Kolektivni ugovor), Komisija  za tumačenje Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo na 4. sjednici održanoj 10.08.2026. godine, donijela je 
Autentično tumačenje člana 65. stav (1) tačka o) i tačke p) Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo 

(„Službene novine Kantona Sarajevo“, broj: 16/26)

„Član 65.
(1) Radniku po osnovu otežanih uslova rada pripada pravo na poseban dodatak uz platu u visini do 25% njegove osnovne plate u sljedećim slučajevima:

o) nastavniku s punom nastavnom normom koji nastavu realizira u dvije ustanove pripada pravo na poseban dodatak u iznosu od 2% njegove osnovne plate,

p) nastavniku s punom nastavnom normom koji nastavu realizira u tri ustanove pripada pravo na poseban dodatak u iznosu od 3% njegove osnovne plate,“
Citirana odredba Kolektivnog ugovora se ne odnosi na članove Mobilnog stručnog tima.

Odluka o autentičnom tumačenju člana 65. stav (1) tačka o) i tačke p) Kolektivnog ugovora je donesena na 4. sjednici Komisije održanoj 10.08.2026. godine jednoglasno konsenzusom. 

PREDMET: Dostava tumačenja po zahtjevu
Komisiji za tumačenje Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo („Službene novine Kantona Sarajevo“, broj: 16/26 – u daljem tekstu: Kolektivni ugovor) obratio se Sindikat, kao jedna od ugovornih strana, vezano za dopis sindikalnog povjerenika JU OŠ „Kovačići“ Sarajevo, broj: 76/26 od 04.06.2026. godine, koji se odnosi na tumačenje člana 65. stav (1) tačka o) i tačke p) Kolektivnog ugovora u dijelu utvrđivanja prava na poseban dodatak za otežane uslove rada radnicima koji rade na radnim mjestima članova Mobilnog stručnog tima.
U vezi s navedenim, obavještavamo Vas da je Komisija za tumačenje Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo na svojoj 4. sjednici održanoj 10.08.2026. godine, donijela autentično tumačenje člana 65. stav (1) tačka o) i tačke p) Kolektivnog ugovora, koje Vam dostavljamo u prilogu ovog akta, radi dostavljanja istog podnosiocu zahtjeva za tumačenje.
Podsjećamo da je članom 172. Kolektivnog ugovora propisano da tumačenja Komisije imaju pravnu snagu i učinak ovog Kolektivnog ugovora te da je obaveza Ministarstva za odgoj i obrazovanje Kantona Sarajevo da tumačenje objavi na službenoj internet stranici Ministarstva, a obaveza Sindikata je da tumačenje objavi na službenoj internet stranici Sindikata.
S poštovanjem,







Komisija za tumačenje Kolektivnog ugovora za

djelatnosti predškolskog odgoja i osnovnog

odgoja i obrazovanja u Kantonu Sarajevo, s.r.
